Papan Anggegana Adisutjipto

Papan Anggegana Internasional Adisutjipto yaiku papan anggegana kang dumunung ana ing Sléman, Daerah Istimewa Yogyakarta. Kode ICAOnya WARJ (mbiyèn WIIJ), Kode IATA: JOG. Papan anggegana Adisutjipto mbiyèn duwé nama Maguwo, yaiku nama kang dijupuk saka dumununging nama désa (Maguwoharjo). Panggantian nama ditindakake sawisé montor mabur Dakota VT-CLA kang dilakokaké déning panjenengané Marsekal Muda Anumerta Agustinus Adisutjipto katembak tiba déning montor mabur Walanda tanggal 29 Juli 1947. Sadurungé lapangan udara iki dadi lapangan militèr, nanging panggunaané dijembaraké tumuju kapentingan sipil. Saéngga nganti saiki isih ana pérangan panggonan kang katutup (wewates kagiyatan militèr). Papan anggegana iki uga kagolong papan anggegana pendhidhikan Akademi Angkatan Udara saka TNI Angkatan Udara. Uga Skadron Pendhidhikan 101 (FFA AS-202-18A, T-41D) lan Skadron Pendhidhikan 102 (T-34C, KAI KT-1). Jembar wewengkon papan anggegana: 88,690 m², déning loro landasan pacu. Sajarah Papan anggegana Adisutjipto biyèn diarani Maguwo, cocog karo jeneng désa papan panggonané bandara kasebut ing Kapanéwon Depok, Kabupaten Sleman. Papan anggegana Maguwo dibangun ana ing taun 1940, banjur digunakaké déning Militaire Luchtvaart ing taun 1942. Ing taun 1942, kutha Yogyakarta dikuwasani déning Tentara Jepang, lan papan anggegana Maguwo dikuwasani déning Tentara Jepang saka Pamaréntah Hindia Walanda. Ing wulan November 1945, papan anggegana Maguwo lan kabeh prantine bisa dikuwasani déning Badan Keamanan Rakyat (BKR) Jogjakarta Wétan déning piyambakipun Umar Slamet. Ing taun 1945, Papan anggegana iki digunakaké dadi papan anggegana Angkatan Udara kanggo mbéla kamardikan Republik Indonesia. Lapangan terbang iki digunakaké kanggo operasional pesawat-pesawat AURI, uga kanggo latihan mabur para kadet sekolah penerbang ing Maguwo sing dipimpin déning Agustinus Adisutjipto. Maskapé Cithakan:Airport destination list Pranala njaba Papan Anggegana Adisutjipto Website Archived 2019-05-31 at the Wayback Machine.